কলকাতা মেট্রোর স্টেশনগুলির তালিকা
কলকাতা মেট্রো ভারতের দ্বিতীয় বৃহত্তম মেট্রো রেল নেটওয়ার্ক (দিল্লি মেট্রোর পরে)। ১৯৮৪ সালের ২৪ অক্টোবর কলকাতা মেট্রোর প্রথম অংশটি চালু হয়। বর্তমানে এই মেট্রোর দৈর্ঘ্য ২২.৩ কিলোমিটার। উত্তর-দক্ষিণ করিডোর বা দমদম-কবি সুভাষ লাইন বর্তমানে এই মেট্রোর একমাত্র চালু লাইন। এছাড়া পূর্ব-পশ্চিম মেট্রো, জোকা-বিবাদীবাগ (ভায়া বেহালা ও মাঝেরহাট) লাইন, দমদম-দক্ষিণেশ্বর সম্প্রসারিত লাইন, দমদম-বরানগর-ব্যারাকপুর লাইন, দমদম-বারাসত লাইন ও নিউ গড়িয়া-বিমানবন্দর লাইনের কাজ বর্তমানে নির্মাণাধীন।
ক্যালকাটা ট্রামওয়েজ কোম্পানি
এখন কলকাতা ও তার পার্শ্ববর্তী যেসব অঞ্চলে ট্রাম পরিষেবা সুলভ নয়, সেই সব অঞ্চলের জন্য ১৯৯২ সাল থেকে ক্যালকাটা ট্রামওয়েজ কোম্পানি বাস চালিয়ে আসছে। সংস্থার আর্থিক উন্নতির ক্ষেত্রেও এই পরিষেবার গুরুত্ব অপরিসীম। প্রথম দিকে রাজাবাজার থেকে ৪০টি বাস চালু করা হয়েছিল। এরপর ১৯৯৩ সালে খিদিরপুর ডিপো থেকে বাস পরিষেবা চালু হয়। ১৯৯৪ ও ১৯৯৫ সালে যথাক্রমে টালিগঞ্জ ডিপো ও বেলগাছিয়া ডিপো থেকে সিটিসির বাস পরিষেবা শুরু হয়। ২০০৫ সালে চালু হয় হাওড়ার ঘোষবাগান ডিপো।